पाएं अपने शहर की ताज़ा ख़बरें और फ्री ई-पेपरडाउनलोड करें
बार-बार समझाइश के बाद भी लोग बेवजह घरों से बाहर निकल रहे हैं। पुलिस अब ऐसे लोगों पर चालानी कार्रवाई के साथ सख्ती भी कर रही है। जिले में विभिन्न थानों की पुलिस ने कोरोना कर्फ्यू के दौरान बिना मास्क लगाए घूमने वाले 186 लोगों पर चालानी कार्रवाई कर 12 हजार 500 रुपए का समन शुल्क वसूला है।
कोरोना संक्रमण की चेन तोड़ने के लिए बिना कारण घूमते पाए जाने पर धारा 151 के तहत थाना कोतवाली में 44, थाना चांदपुर में 6, सोंडवा में 2, सोरवा में 2, कट्ठीवाड़ा में 2, आजाद नगर में 4, आम्बुआ में 4, नानपुर में 5 लोगों पर कार्रवाई की।
इस तरह कुल 69 लोगों को गिरफ्तार कर प्रतिबंधात्मक कार्रवाई कर अस्थाई जेल भी भेजा गया। वहीं आलीराजपुर में ट्रैफिक सूबेदार सुभाष सतपाड़िया ने बेवजह घरों से बाहर निकलने वालों पर सख्ती करते हुए उनसे कान पकड़ कर उठक-बैठक लगवाई। लोगों को घरों में सुरक्षित रहने की समझाइश दी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva bho_Deva hin_Deva zho_Hant eng_Latn